techiaith/cofnodycynulliad_en-cy huggingface dataset:
English: Minister, as you know, I've made my views clear in this Chamber when discussing NRW and the flooding events of 2020. That said, I'd like to thank the Welsh Government for the support provided to all flood risk management authorities since the floods to improve flood protection and prevention across Rhondda, putting right culverts and drainage systems in Pentre, Treorchy, Ynyshir and Blaenllechau, and plans for a flood wall in Britannia. We've discussed both in the Chamber and in outside meetings about the need for a working group to learn the lessons of February 2020. What discussions has the Minister had with the flood risk management authorities regarding the working group?
Welsh: Weinidog, fel y gwyddoch, rwyf wedi mynegi fy marn yn glir yn y Siambr hon wrth drafod Cyfoeth Naturiol Cymru a digwyddiadau llifogydd 2020. Wedi dweud hynny, hoffwn ddiolch i Lywodraeth Cymru am y cymorth a roddwyd i bob awdurdod rheoli perygl llifogydd ers y llifogydd i wella mesurau i amddiffyn rhag llifogydd ac atal llifogydd ar draws Rhondda, trwsio cwlferi a systemau draenio ym Mhentre, Treorci, Ynys-hir a Blaenllechau, a chynlluniau ar gyfer wal lifogydd ym Mritannia. Rydym wedi dweud yn y Siambr ac mewn cyfarfodydd allanol fod angen gweithgor i ddysgu gwersi mis Chwefror 2020. Pa drafodaethau y mae'r Gweinidog wedi'u cael gyda'r awdurdodau rheoli perygl llifogydd ynglŷn â'r gweithgor?
English: Thank you very much, Buffy. We've had an extensive set of discussions around this. As I said, we are looking now to have a lessons-learnt review, and to address a series of recommendations to improve the level of flood protection provided to the community. We have put record levels of funding into flood risk management. In 2020-21, NRW's revenue funding was increased by £1.25 million to £21 million, sustained in 2021-22, alongside a further £17 million in capital funding. I would like to take this opportunity, however, to express my gratitude to the action of many staff in NRW who worked above and beyond the call of duty during the flooding. I think it's easy to forget the people on the ground who actually worked really hard in very difficult circumstances, alongside local authority officers, officers from fire and rescue authorities and others, who really did put themselves on the line to do that. I really do think that's lost in some of these conversations. We are very happy, of course, to look again at the remaining - you know I'm already doing that. NRW is asked to do an enormous number of things for the Welsh Government, and many of the staff are doing those extremely well. I do accept entirely that we haven't got the balance of responsibilities for flood protection right at the moment, and we're working very hard to put that right in the future.
Welsh: Diolch yn fawr iawn, Buffy. Rydym wedi cael cyfres helaeth o drafodaethau ynglŷn â hyn. Fel y dywedais, rydym yn awr yn bwriadu cael adolygiad o'r gwersi a ddysgwyd, a mynd i'r afael â chyfres o argymhellion i wella lefel yr amddiffyniad rhag llifogydd a ddarperir i'r gymuned. Rydym wedi darparu'r swm mwyaf erioed o gyllid i reoli perygl llifogydd. Yn 2020-21, cynyddodd cyllid refeniw Cyfoeth Naturiol Cymru o £1.25 miliwn i £21 miliwn, a chafodd hwn ei gynnal yn 2021-22, ynghyd â £17 miliwn pellach mewn cyllid cyfalaf. Hoffwn fanteisio ar y cyfle hwn, fodd bynnag, i fynegi fy niolch i lawer o staff Cyfoeth Naturiol Cymru a weithiodd y tu hwnt i'r galw yn ystod y llifogydd. Rwy'n credu ei bod yn hawdd anghofio'r bobl ar lawr gwlad sydd wedi gweithio'n galed iawn mewn amgylchiadau anodd iawn, ochr yn ochr â swyddogion awdurdodau lleol, swyddogion o awdurdodau tân ac achub ac eraill, gan wynebu heriau mawr wrth wneud hynny. Rwy'n credu bod hynny ar goll yn rhai o'r sgyrsiau hyn. Rydym yn hapus iawn, wrth gwrs, i edrych eto ar weddill - fe wyddoch fy mod eisoes yn gwneud hynny. Gofynnir i Cyfoeth Naturiol Cymru wneud nifer enfawr o bethau i Lywodraeth Cymru, ac mae llawer o'r staff yn eu gwneud yn eithriadol o dda. Rwy'n derbyn yn llwyr nad ydym wedi sicrhau'r gydbwysedd cywir mewn perthynas â chyfrifoldebau dros amddiffyn rhag llifogydd ar hyn o bryd, ac rydym yn gweithio'n galed iawn i gywiro hynny yn y dyfodol.
English: Thank you, Carolyn. We have written to the UK Government to express our great disappointment at the cuts made to discretionary housing payments. This, combined with the freezing of local housing allowance rates, and stopping the £20 a week universal credit top-up after September, will push more people and families into even greater hardship.
Welsh: Diolch, Carolyn. Rydym wedi ysgrifennu at Lywodraeth y DU i fynegi ein siom fawr ynglŷn â'r toriadau a wnaed i daliadau disgresiwn at gostau tai. Bydd hyn, ynghyd â rhewi cyfraddau lwfans tai lleol, a rhoi diwedd ar y swm o £20 yr wythnos o gredyd cynhwysol ychwanegol ar ôl mis Medi, yn gwthio mwy o bobl a theuluoedd i fwy fyth o galedi.
English: Thank you, Minister, for the answer. I agree that the cuts to the DHP budget could have not come at a worse time for tenants across Wales, who are already facing the perfect storm of potential job cuts, a cut to the universal credit boost, rent arrears and the end of the eviction ban. And this is on top of the bedroom tax, the two-child limit and accumulation of Tory UK policies increasing poverty, and on top of cuts to public service funding. I understand, through discussions with colleagues in local government, that the Welsh Labour Government has put in place a number of positive measures in the form of funding to local authorities, including a top-up of the discretionary housing payment budget, and support for people in work who have been impacted by the pandemic as well. Could the Minister provide me with an overview of the funding in place to mitigate the impact that the cuts to the DHP could have on tenants in Wales? Diolch.
Welsh: Diolch am yr ateb, Weinidog. Rwy'n cytuno na allai'r toriadau i'r gyllideb taliadau disgresiwn at gostau tai fod wedi dod ar adeg waeth i denantiaid ledled Cymru, sydd eisoes yn wynebu'r storm berffaith o doriadau posibl mewn swyddi, toriad i'r hwb credyd cynhwysol, ôl-ddyledion rhent a diwedd ar y gwaharddiad ar droi allan. Ac mae hyn ar ben y dreth ystafell wely, y terfyn dau blentyn a chrynhoad o bolisïau Torïaidd y DU sy'n cynyddu tlodi, ac ar ben toriadau i gyllid gwasanaethau cyhoeddus. Drwy drafodaethau gyda chydweithwyr llywodraeth leol, deallaf fod Llywodraeth Lafur Cymru wedi rhoi nifer o fesurau cadarnhaol ar waith ar ffurf cyllid i awdurdodau lleol, gan gynnwys ychwanegu at y gyllideb taliadau disgresiwn at gostau tai, yn ogystal â chymorth i bobl mewn gwaith y mae'r pandemig wedi effeithio arnynt. A allai'r Gweinidog roi trosolwg i mi o'r cyllid sydd ar gael i liniaru'r effaith y gallai'r toriadau i'r taliadau disgresiwn at gostau tai ei chael ar denantiaid yng Nghymru? Diolch.
English: Just continuing the theme of evictions, in Mid and West Wales, there were 77,000 social housing tenancies in arrears in March 2019, and, as we know, the pressure of lost income and loss of employment has likely pushed many more into rent arrears. You'll be aware, Minister, that the evictions ban introduced in December 2020 came to an end, although I do welcome the fact that landlords still have to give tenants six months' notice before evicting tenants. But Shelter Cymru have warned that huge numbers of people could be pushed into homelessness as a result, saying that the evictions ban has actually saved lives. Could I just ask what action the Government is taking to prevent evictions from social housing as a result of COVID-related rent arrears? Thank you. Diolch.
Welsh: Gan barhau gyda thema troi allan, yng Nghanolbarth a Gorllewin Cymru, roedd 77,000 o denantiaethau tai cymdeithasol mewn ôl-ddyledion ym mis Mawrth 2019, ac fel y gwyddom, mae pwysau colli incwm a cholli cyflogaeth yn debygol o fod wedi gwthio llawer mwy o bobl i ôl-ddyledion rhent. Fe fyddwch yn gwybod, Weinidog, fod y gwaharddiad ar droi allan a gyflwynwyd ym mis Rhagfyr 2020 wedi dod i ben, er fy mod yn croesawu'r ffaith bod yn rhaid i landlordiaid roi chwe mis o rybudd o hyd i denantiaid cyn eu troi allan. Ond mae Shelter Cymru wedi rhybuddio y gallai niferoedd enfawr o bobl gael eu gwthio i ddigartrefedd o ganlyniad, gan ddweud bod y gwaharddiad ar droi allan wedi achub bywydau mewn gwirionedd. A gaf fi ofyn pa gamau y mae'r Llywodraeth yn eu cymryd i atal pobl rhag cael eu troi allan o dai cymdeithasol o ganlyniad i ôl-ddyledion rhent sy'n gysylltiedig â COVID? Diolch.
English: Thank you very much for that very important question. I'm pleased to say that when we negotiated a five-year rent agreement with social housing providers across Wales, both councils and registered social landlords, we negotiated a 'no eviction into homelessness' pledge from them, as a result of the rental increase, and that has helped. So, we will have no evictions from social housing into homelessness in Wales. That does not mean people cannot be evicted from the specific flat they're in if there are issues around domestic abuse or anti-social behaviour, but it means that the housing needs of those people need to be addressed before they are evicted and moved on to other premises. I'm really pleased that we were able to do that. I'm very happy to work with private rented sector landlords to take their housing into social rent so that we can improve both the quality of the stock and the experience of the tenants, and provide the private sector landlord with a good, reliable, stable income through the five to 10 years that we take the house over. I recommend that scheme as well to many of our really good private rented sector landlords who'd be very happy to help.
Welsh: Diolch yn fawr am y cwestiwn pwysig hwnnw. Pan wnaethom negodi cytundeb rhent pum mlynedd gyda darparwyr tai cymdeithasol ledled Cymru, yn gynghorau a landlordiaid cymdeithasol cofrestredig, rwy'n falch o ddweud ein bod wedi negodi addewid 'dim troi allan i ddigartrefedd' ganddynt, o ganlyniad i'r cynnydd mewn rhenti, ac mae hynny wedi helpu. Felly, ni fydd pobl yn cael eu troi allan o dai cymdeithasol i ddigartrefedd yng Nghymru. Nid yw hynny'n golygu na ellir troi pobl allan o'r fflat benodol y maent yn byw ynddi os oes problemau'n ymwneud â cham-drin domestig neu ymddygiad gwrthgymdeithasol, ond mae'n golygu bod angen mynd i'r afael ag anghenion tai'r bobl hynny cyn iddynt gael eu troi allan a chyn y cânt eu symud i fannau eraill. Rwy'n falch iawn ein bod wedi gallu gwneud hynny. Rwy'n hapus iawn i weithio gyda landlordiaid yn y sector rhentu preifat i drosglwyddo eu tai i'r sector rhentu cymdeithasol fel y gallwn wella ansawdd y stoc a phrofiad y tenantiaid, a rhoi incwm da, dibynadwy a sefydlog i'r landlord sector preifat dros y pump i ddeng mlynedd y byddwn yn meddiannu'r tŷ. Rwy'n argymell y cynllun hwnnw i lawer o'n landlordiaid da yn y sector rhentu preifat a fyddai'n hapus iawn i helpu.
English: Renewable generation in Wales already provides on average half of our electricity. Marine energy, including tidal lagoons, could play a part in delivering the energy ambition we set out in the Wales national marine plan.
Welsh: Mae cynhyrchiant adnewyddadwy yng Nghymru eisoes yn darparu hanner ein trydan ar gyfartaledd. Gallai ynni morol, gan gynnwys môr-lynnoedd llanw, chwarae rhan yn y gwaith o gyflawni'r uchelgais ynni a nodir gennym yng nghynllun morol cenedlaethol Cymru.
English: It's been three years since the UK Government once again turned its back on Wales by refusing to invest in the Swansea bay tidal lagoon, and it's two years since the Swansea bay city region submitted a revised vision, the Dragon Energy Island project, to Welsh Government. Despite that particular report suggesting that by July 2021 construction could begin on the lagoon, that time has arrived and Swansea bay remains untouched. People in Swansea and South Wales West are desperate to see this project come to fruition and start delivering the environmental and economic benefits we know are there. I appreciate that the Welsh Government has recently undertaken some soft market testing as a part of the Welsh tidal lagoon challenge, but can you outline the next steps in that process and when do you envisage being able to make a statement to this Chamber on progress? Diolch.
Welsh: Mae tair blynedd wedi bod ers i Lywodraeth y DU droi ei chefn ar Gymru unwaith eto drwy wrthod buddsoddi ym morlyn llanw bae Abertawe, ac mae dwy flynedd ers i ddinas-ranbarth bae Abertawe gyflwyno gweledigaeth ddiwygiedig, prosiect Ynys Ynni'r Ddraig, i Lywodraeth Cymru. Er bod yr adroddiad hwnnw wedi awgrymu y gallai'r gwaith adeiladu ddechrau ar y morlyn erbyn mis Gorffennaf 2021, mae'r amser hwnnw wedi cyrraedd ac nid yw bae Abertawe wedi'i gyffwrdd o hyd. Mae pobl yn Abertawe a Gorllewin De Cymru yn awyddus iawn i weld y prosiect hwn yn dwyn ffrwyth a dechrau cyflawni'r manteision amgylcheddol ac economaidd y gwyddom eu bod yno. Rwy'n sylweddoli bod Llywodraeth Cymru wedi cynnal rhywfaint o brofion marchnad feddal yn ddiweddar fel rhan o her môr-lynnoedd llanw Cymru, ond a allwch chi amlinellu'r camau nesaf yn y broses honno a phryd y rhagwelwch y gallwch wneud datganiad i'r Siambr hon ar gynnydd? Diolch.
English: Social housing remains mine and this Government's priority for the whole of Wales. This reflects our commitment to deliver 20,000 new low-carbon homes for social rent this Government term. The North Wales region has been allocated £50.4 million from the social housing grant for 2021-22, to build much needed social homes.
Welsh: Mae tai cymdeithasol yn parhau i fod yn flaenoriaeth i mi a'r Llywodraeth hon ar gyfer Cymru gyfan. Mae hyn yn adlewyrchu ein hymrwymiad i ddarparu 20,000 o gartrefi carbon isel newydd ar gyfer rhent cymdeithasol dros dymor y Llywodraeth hon. Dyrannwyd £50.4 miliwn o'r grant tai cymdeithasol i ranbarth Gogledd Cymru ar gyfer 2021-22, i adeiladu cartrefi cymdeithasol mawr eu hangen.
English: Thank you, Minister, for your response. As you will be aware, your assessment of need for housing in north Wales states that there should be around 1,600 homes built every year in the region for the next 20 years. Currently, that development number is around 1,200 homes a year. So, there's quite a significant gap between what is needed and what's being built. As you'll also appreciate, private developers are often very successful in meeting the demands of local people and providing affordable housing. And, indeed, many of those private developers are small businesses making a big difference in their local economy. We have, though, in recent years seen a steady decrease in the number of dwellings being developed by those private developers. So, with that in mind, what action are you taking to encourage private developers to build more houses in north Wales?
Welsh: Diolch am eich ymateb, Weinidog. Fel y gwyddoch, mae eich asesiad o'r angen am dai yng ngogledd Cymru yn datgan y dylid adeiladu tua 1,600 o gartrefi bob blwyddyn yn y rhanbarth am yr 20 mlynedd nesaf. Ar hyn o bryd, mae'r nifer datblygu hwnnw oddeutu 1,200 o gartrefi y flwyddyn. Felly, mae bwlch eithaf sylweddol rhwng yr hyn sydd ei angen a'r hyn sy'n cael ei adeiladu. Fel y byddwch hefyd yn deall, mae datblygwyr preifat yn aml yn llwyddo'n dda i fodloni gofynion pobl leol a darparu tai fforddiadwy. Ac yn wir, mae llawer o'r datblygwyr preifat hynny'n fusnesau bach sy'n gwneud gwahaniaeth mawr yn eu heconomi leol. Er hynny, yn ystod y blynyddoedd diwethaf, rydym wedi gweld gostyngiad cyson yn nifer yr anheddau sy'n cael eu datblygu gan y datblygwyr preifat hynny. Felly, gyda hynny mewn golwg, pa gamau rydych yn eu cymryd i annog datblygwyr preifat i adeiladu mwy o dai yng ngogledd Cymru?
English: Yes, thank you for that. It's actually a very important point, because we've got a number of issues in the small and medium enterprise house building market around cash flow, pipeline and so on. And again, Lee Waters and myself were very prominent in the construction forum in the last Senedd - I think you came with a different hat on a couple of times - to make sure that we put a pipeline in place for construction companies in general, and house builders were one of the lines of work that was coming off the construction project, to try to help with cash flow and a number of other issues. We have a number of other issues as well, including the self-build scheme, pre-planning approval schemes and so on that are designed to help the SME market with some of the issues around needing to hold big cash reserves while they get planning, and so on. And we're also encouraging registered social landlords to work with their local SMEs as directly contracted contractors to help them with cash flow issues as well. We're more than happy to help the market take the role we'd like them to have across the piece and, indeed, without them we cannot build the 20,000 low-carbon social homes, so we're very keen to ensure that our providers stay viable and solid and to work with them to ensure that they have the support and the pipeline of work they need.
Welsh: Ie, diolch am hynny. Mae'n bwynt pwysig iawn mewn gwirionedd, oherwydd mae gennym nifer o broblemau yn y farchnad adeiladu tai gan fusnesau bach a chanolig o ran llif arian, ffrwd waith ac yn y blaen. Ac eto, roedd Lee Waters a minnau'n amlwg iawn yn y fforwm adeiladu yn y Senedd ddiwethaf - credaf ichi ddod yno'n gwisgo het wahanol unwaith neu ddwy - i sicrhau ein bod yn rhoi ffrwd waith yn ei lle ar gyfer cwmnïau adeiladu yn gyffredinol, ac roedd adeiladwyr tai yn un o'r llinellau gwaith a oedd yn deillio o'r prosiect adeiladu, i geisio helpu gyda llif arian a nifer o faterion eraill. Mae gennym nifer o bethau eraill hefyd, gan gynnwys y cynllun hunanadeiladu, cynlluniau cyn rhoi cymeradwyaeth gynllunio ac yn y blaen a luniwyd i helpu'r farchnad busnesau bach a chanolig gyda rhai o'r problemau sy'n gysylltiedig â'r angen i gadw cronfeydd mawr o arian parod wrth gefn tra'u bod yn sicrhau cymeradwyaeth gynllunio ac ati. Ac rydym hefyd yn annog landlordiaid cymdeithasol cofrestredig i weithio gyda'u busnesau bach a chanolig lleol fel contractwyr wedi'u contractio'n uniongyrchol i'w helpu gyda materion llif arian. Rydym yn fwy na pharod i helpu'r farchnad i chwarae'r rôl yr hoffem iddynt ei chwarae yn gyffredinol ac yn wir, hebddynt, ni allwn adeiladu'r 20,000 o gartrefi cymdeithasol carbon isel, felly rydym yn awyddus iawn i sicrhau bod ein darparwyr yn parhau'n hyfyw ac yn gadarn ac rydym yn awyddus i weithio gyda hwy i sicrhau eu bod yn cael y gefnogaeth a'r ffrwd waith sydd ei hangen arnynt.
English: Everyone has a part to play in tackling the climate emergency, including the Welsh Government. In line with our recently published public sector reporting guide, we will comprehensively baseline, tackle and monitor our own emissions, building on the plans we already have made regarding our fleet, estate use and homeworking.
Welsh: Mae gan bawb ran i'w chwarae wrth fynd i'r afael â'r argyfwng hinsawdd, gan gynnwys Llywodraeth Cymru. Yn unol â'n canllaw sector cyhoeddus ar gyfer adrodd a gyhoeddwyd yn ddiweddar, byddwn yn nodi llinell sylfaen gynhwysfawr, yn mynd i'r afael â'n hallyriadau ein hunain ac yn eu monitro, gan adeiladu ar y cynlluniau rydym eisoes wedi'u gwneud mewn perthynas â'n fflyd, ein defnydd o ystadau a gweithio gartref.
English: Minister, the programme for government is clear in its intentions to deal with the environmental challenge and many areas of Government policy that need to respond. I know that you'll be heavily involved in the discussions about how we achieve those decarbonisation targets, which are, of course, very complex. Many organisations will already be assessing their carbon output, and the Carbon Trust has engaged in this work. If you expect others to act, then it is important for the Welsh Government to lead as an institution with understanding and publishing its own carbon footprint. Will you commit to this?
Welsh: Weinidog, mae'r rhaglen lywodraethu yn glir yn ei bwriad i fynd i'r afael â'r her amgylcheddol a llawer o feysydd polisi'r Llywodraeth y mae angen ymateb arnynt. Gwn y byddwch yn ymwneud yn helaeth â'r trafodaethau ynglŷn â sut rydym yn cyflawni'r targedau datgarboneiddio hynny, sydd, wrth gwrs, yn gymhleth iawn. Bydd llawer o sefydliadau eisoes yn asesu eu hallbwn carbon, ac mae'r Ymddiriedolaeth Garbon wedi cymryd rhan yn y gwaith hwn. Os ydych yn disgwyl i eraill weithredu, mae'n bwysig i Lywodraeth Cymru arwain fel sefydliad sydd â dealltwriaeth a chyhoeddi ei hôl troed carbon ei hun. A wnewch chi ymrwymo i hyn?
English: Indeed. As I said in my initial answer, we're already working alongside other public sector organisations. We recently published the public sector reporting guide, which supports all public sector organisations, including the Welsh Government and, indeed, the Commission actually, to gather relevant information and report their CGH emissions. This will not only give a clear baseline to work from but bring consistency of reporting processes from all public sector bodies, allowing a more targeted intervention programme across the piece. The initial data from that will be reported to Welsh Government this autumn, and there will be subsequent reports every summer, allowing an annual review of progress.
Welsh: Yn wir. Fel y dywedais yn fy ateb cychwynnol, rydym eisoes yn gweithio ochr yn ochr â sefydliadau eraill yn y sector cyhoeddus. Yn ddiweddar, cyhoeddasom y canllaw sector cyhoeddus ar gyfer adrodd, sy'n cynorthwyo pob sefydliad yn y sector cyhoeddus, gan gynnwys Llywodraeth Cymru, a'r Comisiwn mewn gwirionedd, i gasglu gwybodaeth berthnasol a chofnodi eu hallyriadau nwyon tŷ gwydr. Bydd hyn yn darparu llinell sylfaen glir i weithio arni, yn ogystal â sicrhau cysondeb o ran prosesau adrodd ymhlith yr holl gyrff sector cyhoeddus, gan ganiatáu rhaglen ymyrraeth wedi'i thargedu'n well yn gyffredinol. Bydd y data cychwynnol ohoni yn cael ei adrodd i Lywodraeth Cymru yr hydref hwn, a bydd adroddiadau dilynol bob haf, gan ganiatáu adolygiad blynyddol o'r cynnydd a wneir.
English: Questions to the Minister for Education and Welsh Language next, and the first question is from Mabon ap Gwynfor.
Welsh: Cwestiynau i Weinidog y Gymraeg ac Addysg sydd nesaf, ac mae'r cwestiwn cyntaf gan Mabon ap Gwynfor.
English: As my friend and colleague the Minister for Climate Change set out in her oral statement on 6 July, she and I will bring forward a Welsh language communities housing plan for consultation in the autumn.
Welsh: Fel y mae fy nghyfaill a chydweithiwr y Gweinidog Newid Hinsawdd wedi amlinellu yn ei datganiad llafar ar 6 Orffennaf, bydd hi a minnau yn cyflwyno cynllun tai cymunedau Cymraeg i ymgynghori arno yn yr Hydref.